Zzher d lbext(yir zzher): • Ɛeddan akk medden la ḥir, nekk ɛeddaɣ yehdem weɛfir • Ad tili lḥaǧa rxiset, mi tt-musaɣ tenza s leɣla • Tuweḍ ɣer ujmam, tenɣel • Yiwwas, i teḥennek tyaziḍt, yeddem-itt ifilku • Aḥeq kra umi ṭṭfeɣ di ttbiḥ, ar sɛiɣ sebɛa tullas, ula yiwet ur terbiḥ • Rewleɣ i bu yedɣaɣen, ḥesleɣ di bu yeblaḍen • Yettak Ṛebbi irden, i yir tuɣmas • Kra d Ṛebbi, kra d sut Ṛebbi • Ayen yuran di twenza, ur yezmir ḥed ad t-yemḥu • Albeɛḍ yessager leqran, albeɛḍ ula d lḥemdu ur t-yufi • Wa yefka-as, wa yekkes-as • Tamɛict n uqelwac, ma ur icebbeb ur t-itett